प्रेमलीला विट्ठलदास ठाकरसी
प्रेमलीला विट्ठलदास ठाकरसी (1894―1977) एक भारतीय शिक्षाविद् और गांधीवादी महिला थीं। वह शिक्षाविद् और परोपकारी सर विठ्ठलदास ठाकरसी की पत्नी थीं। उन्हें "लेडी ठाकरसी" नाम से जाना जाता है। जब 1925 में उनके पति की मृत्यु हुई, तब उनकी उम्र 31 साल थी, फिर भी उन्होंने अपना काम शिक्षा और परोपकार दोनों के क्षेत्र में जारी रखा और खुद को महिला शिक्षा के लिए समर्पित किया। वह कस्तूरबा गांधी नेशनल मेमोरियल ट्रस्ट (1956―1972) की अध्यक्षा रहीं, और मुंबई में एसएनडीटी महिला विश्वविद्यालय की पहली कुलपति भी बनीं। उन्हें शिक्षा के क्षेत्र में उनके योगदान के लिए 1975 में भारत सरकार द्वारा भारत के दूसरे सर्वोच्च नागरिक सम्मान पद्म विभूषण से सम्मानित किया गया था।